**ब्रातिस्लावा** (जर्मन:Pressburg (प्रेसबर्ग); अंग्रेजी:Bratislava), स्लोवाकिया की राजधानी और सबसे बडा शहर है। लगभग 430,000 की आबादी के साथ, यह यूरोप की छोटी राजधानियों में से एक है, लेकिन फिर भी यह देश का सबसे बड़ा शहर है। महानगरीय क्षेत्र 650,000 से अधिक लोगों का घर है। ब्रातिस्लावा दक्षिण पश्चिमी स्लोवाकिया में डैन्यूब नदी के दोनों किनारों और मोरावा नदी के बाएं किनारे पर स्थित है। यह एकमात्र राष्ट्रीय राजधानी है जो दो संप्रभु देशों ऑस्ट्रिया और हंगरी की सीमा बनाती है। ब्रातिस्लावा स्लोवाकिया का राजनीतिक, सांस्कृतिक और आर्थिक केंद्र है। यह स्लोवाक राष्ट्रपति, संसद और स्लोवाक कार्यकारी की सीट है। ब्रातिस्लावा में भी हर साल लगभग 10 लाख पर्यटक आते हैं।ब्रातिस्लावा हवाई अड्डा यहाँ का हवाई प्रवेशद्वार और सबसे बडा अंतर्राष्ट्रीय हवाई अड्डा है।

इतिहास
------

907 में "ब्रेज़ालॉसपुर्क" नामक एक बस्ती का पहला लिखित संदर्भ मिलता है जो कि प्रेसबर्ग की लड़ाई से संबंधित है, जिसके दौरान एक बार्वेरियन सेना को हंगरीवासियों ने हराया था। 10 वीं शताब्दी में, प्रेसबर्ग का क्षेत्र (जो बाद में पॉज़ोनी काउंटी बन गया) हंगरी का हिस्सा बन गया (1000 से "हंगरी का साम्राज्य" कहा जाता है)। यह राज्य के सीमांत पर एक महत्वपूर्ण आर्थिक और प्रशासनिक केंद्र के रूप में विकसित हुआ। इस रणनीतिक स्थिति के कारण शहर में लगातार हमलें और लड़ाइयाँ होती रही, लेकिन यह आर्थिक विकास और उच्च राजनीतिक स्थिति का भी फायदा उठाता रहा। इसे 1291 में हंगरी के राजा एंड्रयू तृतीय द्वारा अपना पहला ज्ञात "शहर विशेषाधिकार" प्रदान किया गया, और 1405 में राजा सिगिस्मंड द्वारा इसे एक मुक्त शाही शहर घोषित किया गया था।

1526 में मोहक की लड़ाई में हंगरी साम्राज्य को ओटोमन साम्राज्य से हर का सामना करना पड़ा। तुर्कों ने प्रेसबर्ग को घेर लिया और शहर को क्षतिग्रस्त कर दिया, हालांकि वे इसे जीतने में असफल रहे। 17वीं शताब्दी में शहर एंटी-हब्सबर्ग विद्रोहियों का गढ़ बना रहा, जो तुर्क, बाढ़, विपत्तियों और अन्य आपदाओं से लड़ रहे थे, जिससे उनकी आबादी कम होती गई।

प्रेसबर्ग 18वीं शताब्दी में रानी मारिया थेरेसा के शासनकाल में काफ़ी फली-फूली, और यह हंगरी का सबसे बड़ा और महत्वपूर्ण शहर बन गया। मारिया थेरेसा के बेटे जोसेफ द्वितीय के शासनकाल के दौरान शहर ने अपना महत्व खोना शुरू कर दिया, विशेष रूप से ऑस्ट्रिया और हंगरी के बीच संबंधों को मजबूत करने के प्रयास में 1783 में जब शाही दरबार को वियना ले जाया गया। 18वीं शताब्दी के दौरान, शहर स्लोवाक राष्ट्रीय आंदोलन का केंद्र बन गया।

प्रथम विश्व युद्ध से पहले, शहर की आबादी में 42% जर्मन, 41% हंगेरियन और 15% स्लोवाक थे। 1919 में युद्ध के बाद की पहली जनगणना में शहर की जातीय संरचना 36% जर्मन, 33% स्लोवाक और 29% हंगेरियन घोषित की गई थी, लेकिन यह लोगों के आदान-प्रदान के बजाय अपनी पहचान बदलने परिलक्षित हो सकती है।

प्रथम विश्व युद्ध और 28 अक्टूबर, 1918 को चेकोस्लोवाकिया के गठन के बाद, शहर को वहाँ के प्रतिनिधियों की अनिच्छा के बावजूद नए राज्य में शामिल किया गया था। प्रभावशाली हंगेरियन और जर्मन आबादी ने शहर को चेकोस्लोवाकिया से हटाने की कोशिश की और इसे एक मुक्त शहर घोषित कर दिया। हालाँकि, 1 जनवरी, 1919 को चेकोस्लोवाक सेना ने शहर पर कब्जा कर लिया। 1930 की चेकोस्लोवाकियन जनगणना के अनुसार, ब्रातिस्लावा की हंगेरियन की जनसंख्या घटकर 15.8% रह गई थी।

ब्रातिस्लावा को 14 मार्च, 1939 को पहले स्वतंत्र स्लोवाक गणराज्य की राजधानी घोषित किया गया था, लेकिन नया देश जल्द ही नाजी प्रभाव में आ गया। 1941-1942 और 1944-1945 में, नई स्लोवाक सरकार ने ब्रातिस्लावा के लगभग 15,000 यहूदियों को निर्वासित करने में सहयोग किया; उन्हें यातना शिविरों में ले जाया गया, जहां युद्ध समाप्त होने से पहले ज्यादातर मारे गए या मार दिये गए।

4 अप्रैल 1945 को सोवियत सैनिकों द्वारा इस पर कब्ज़ा कर लिया गया। फरवरी 1948 में चेकोस्लोवाकिया में कम्युनिस्ट पार्टी की सत्ता में काबिज़ के बाद, शहर पूर्वी ब्लॉक का हिस्सा बन गया। शहर ने नई भूमि का अधिग्रहण किया, और जनसंख्या में काफी वृद्धि हुई, और यहाँ की 90% आबादी स्लोवेक बन गई।

1988 में ब्रातिस्लावा के असंतुष्टों द्वारा ब्रातिस्लावा कैंडल प्रदर्शन के साथ साम्यवाद के पतन की शुरूआत हो गई, और यह शहर 1989 में कम्युनिस्ट विरोधी मखमली क्रांति के अग्रणी केंद्रों में से एक बन गया।

1993 में, मखमली क्रांति के बाद यह शहर नवगठित स्लोवाक गणराज्य की राजधानी बन गया।

भूगोल
-----

शहर, दक्षिण पश्चिमी स्लोवाकिया में, ब्रातिस्लावा क्षेत्र के भीतर स्थित है। देश की ऑस्ट्रिया और हंगरी की सीमा पर स्थित होने के कारण, यह एकमात्र राष्ट्रीय राजधानी है जो दो देशों के बीच की सीमा बनाती है। यह हंगरी से लगी सीमा से केवल 18 किलोमीटर (11.2 मील) और ऑस्ट्रियाई राजधानी वियना से केवल 60 किलोमीटर (37.3 मील) दूर स्थित है।

शहर का कुल क्षेत्रफल 367.58 वर्ग किलोमीटर (141.9 वर्ग मील) है, जो इसे स्लोवाकिया में क्षेत्रानुसार दूसरा सबसे बड़ा शहर (विस्कोके टाट्री की बस्ती के बाद) बनाता है। ब्रातिस्लावा डैन्यूब नदी की दोनो ओर फैला हुआ है, और सदियों से अन्य क्षेत्रों के लिए मुख्य परिवहन मार्ग था। नदी शहर के पश्चिम से दक्षिण पूर्व कि ओर गुजरती है।

ब्रातिस्लावा उत्तर समशीतोष्ण क्षेत्र में स्थित है और औसत वार्षिक तापमान (1990-2009) लगभग 10.5°C (50.9°F) रहता है। गर्म महीने में औसत तापमान 21°C (70°F) तक और ठंडे महीने में 1°C (30°F) तक चला जाता हैं। यहाँ अक्सर गर्म ग्रीष्मकाल और शीत, आर्द्र सर्दियों के बीच हवाऐं चलती रहती है। शहर स्लोवाकिया के सबसे गर्म और शुष्क क्षेत्रों में से एक है।

जनसांख्यिकी
-----------

19वीं शताब्दी तक शहर में मूलरूप से, जर्मन प्रमुख जातीय समूह थे। पहले विश्व युद्ध के अंत तक प्रेसबर्ग की आबादी में 42% जर्मन, 40% हंगेरियन, और 15% स्लोवाक थे।

1918 में चेकोस्लोवाक गणराज्य के गठन के बाद, ब्रातिस्लावा एक बहु-जातीय शहर बना रहा, लेकिन शहर में स्लोवाक और चेक आबादी का अनुपात बढ़ गया, जबकि जर्मन और हंगेरियाई लोगों का अनुपात गिरता गया। 1938 में, 59% आबादी स्लोवाक या चेक थी, जबकि जर्मनों और हंगेरियन की संख्या क्रमश: 22% और 13% ही बची थी। 1939 में पहले स्लोवाक गणराज्य के निर्माण के साथ ही शहर की आबादी में अन्य परिवर्तन आए, विशेष रूप से कई चेक लोगों का निष्कासन और युद्ध के दौरान यहूदियों का निर्वासन या पलायन। 1945 में, अधिकांश जर्मन निर्वासन कर दिए गए थे। युद्ध के बाद शहर की जर्मन और हंगेरियन अल्पसंख्यक आबादी पर नाजी जर्मनी का सहयोग करने का आरोप लगा, उन का शोषण किया जाने लगा, जिससे इनकी संख्या लगातार शहर से कम होते गई। 1950 के दशक से, स्लोवाक शहर में प्रमुख जातीयता रही है, जो शहर की आबादी का लगभग 90% है।

अर्थव्यवस्था
------------

ब्रातिस्लावा क्षेत्र स्लोवाकिया का सबसे धनी और सबसे आर्थिक रूप से समृद्ध क्षेत्र है, क्षेत्रफल के हिसाब से सबसे छोटा होने और आठ स्लोवाक क्षेत्रों की तीसरी सबसे छोटी आबादी होने के बावजूद। यह स्लोवाक सकल घरेलू उत्पाद का लगभग 26% है। कई सरकारी संस्थानों और निजी कंपनियों का मुख्यालय ब्रातिस्लावा में है। ब्रातिस्लावा की 75% से अधिक आबादी सेवा क्षेत्र में काम करती है, जो मुख्य रूप से व्यापार, बैंकिंग, आईटी, दूरसंचार और पर्यटन से बना है। सार्वजनिक प्रतिभूति बाजार के आयोजक, ब्रातिस्लावा स्टॉक एक्सचेंज (बीएसएसई) की स्थापना 15 मार्च 1991 को हुई थी।

हाल के वर्षों में, सेवा और उच्च तकनीक उन्मुख व्यवसाय ब्रातिस्लावा में समृद्ध हुए हैं। आईबीएम, डेल, लेनोवो, एटीएंडटी, एसएपी और एक्सेंचर सहित कई वैश्विक कंपनियों ने यहां आउटसोर्सिंग और सेवा केंद्र बनाए हैं या योजनाबध्द है।

चित्र दीर्घा
------------

* स्लोवाक नेशनल विद्रोह पुल से दृश्य।स्लोवाक नेशनल विद्रोह पुल से दृश्य।
* ब्रातिस्लावा दुर्ग का मुख्य प्रवेश द्वारब्रातिस्लावा दुर्ग का मुख्य प्रवेश द्वार
* ह्वीज़्स्दोस्लाव चौराहा।ह्वीज़्स्दोस्लाव चौराहा।
* प्राइमेट चौराहा।प्राइमेट चौराहा।
* माइकल द्वार।माइकल द्वार।
* लॉरिंक्स द्वारलॉरिंक्स द्वार
* केल्विनिस्ट चर्च।केल्विनिस्ट चर्च।
* सेंट स्टीफन का चर्च।सेंट स्टीफन का चर्च।
* ट्रिनिटेरियन चर्च।ट्रिनिटेरियन चर्च।
* ब्रातिस्लावा का पुराना शहरब्रातिस्लावा का पुराना शहर
* पुराने शहर की सड़केंपुराने शहर की सड़कें
* ब्रातिस्लावा का पुराना शहरब्रातिस्लावा का पुराना शहर
* लौरिंस्का सड़कलौरिंस्का सड़क
* स्तारा ट्राज़्निका मार्केट हॉल, ब्रातिस्लावा का सबसे पुराना घरू बाज़ारस्तारा ट्राज़्निका मार्केट हॉल, ब्रातिस्लावा का सबसे पुराना घरू बाज़ार
* नए उच्च वृद्धि वाले अपार्टमेंट।नए उच्च वृद्धि वाले अपार्टमेंट।
* आइंस्टीनोवा सड़कआइंस्टीनोवा सड़क
* डैन्युब सैरडैन्युब सैर
* तटबंधतटबंध
* डेन्यूब नदी और स्लोवाक राष्ट्रीय विद्रोह पुलडेन्यूब नदी और स्लोवाक राष्ट्रीय विद्रोह पुल
* अपोलो पुलअपोलो पुल
* पोल्स सिटी शॉपिंग सेंटरपोल्स सिटी शॉपिंग सेंटर
* स्लोवाक रेडियो मुख्यालय इमारतस्लोवाक रेडियो मुख्यालय इमारत
* कुचजदा झीलकुचजदा झील
* सिटी शटल ट्रेन ब्रातिस्लावा को ऑस्ट्रिया की राजधानी वियना से जोड़ती है।सिटी शटल ट्रेन ब्रातिस्लावा को ऑस्ट्रिया की राजधानी वियना से जोड़ती है।
* ब्रातिस्लावा में स्लोवाकिया की रिफाइनरीब्रातिस्लावा में स्लोवाकिया की रिफाइनरी
* शहर के केंद्र में ब्रातिस्लावा का नक्शाशहर के केंद्र में ब्रातिस्लावा का नक्शा
* मैनहोल कवर ब्रातिस्लावा मेंमैनहोल कवर ब्रातिस्लावा में
* डैन्यूब तटबंधडैन्यूब तटबंध

सन्दर्भ
-------

1. ↑  "Population and migration". स्लोवाक गणराज्य सांख्यिकी विभाग. मूल से 10 अप्रैल 2020 को पुरालेखित. अभिगमन तिथि 2019-04-16.
2. ↑  "Statistical Yearbook of the Slovak Republic 2017". Statistical Office of the Slovak Republic. December 31, 2016. मूल से 7 फ़रवरी 2019 को पुरालेखित. अभिगमन तिथि February 5, 2019.
3. ↑  डोमिनिक स्वायर (2006). "Bratislava Blast". फाइनैन्स न्यू यूरोप. मूल से December 10, 2006 को पुरालेखित. अभिगमन तिथि 8 मई 2007.
4. ↑  a.s, Petit Press (2016-12-06). "Bratislava reports increase in visitors". *spectator.sme.sk* (अंग्रेज़ी में). मूल से 18 जुलाई 2019 को पुरालेखित. अभिगमन तिथि 2019-01-09.
5. ↑  "History – Bratislava in the Middle Ages". City of Bratislava. 2005. मूल से February 24, 2007 को पुरालेखित. अभिगमन तिथि May 15, 2007.
6. 1 2  लकिका. *"Bratislava"*. पृ॰ 30.
7. ↑  Weinberger, Jill Knight (19 नवम्बर 2000). "Rediscovering Old Bratislava". *दि न्यू यॉर्क टाइम्स*. अभिगमन तिथि 2008-07-27.
8. ↑  Lacika, "Bratislava", p. 42
9. ↑  Lacika, "Bratislava", p. 43. Kováč et al. "Bratislava 1939–1945, pp. 174–177
10. ↑  "History – Wartime Bratislava". City of Bratislava. 2005. मूल से February 24, 2007 को पुरालेखित. अभिगमन तिथि May 15, 2007.
11. ↑  Kováč et al. "Kronika Slovenska 2" p. 498
12. ↑  "History – Capital city for second time". City of Bratislava. 2005. मूल से February 24, 2007 को पुरालेखित. अभिगमन तिथि May 15, 2007.
13. ↑  Vojenský kartografický ústav a.s. (2006). *Autoatlas – Slovenská republika*  [map], 6th edition. ISBN 80-8042-378-4. Retrieved 2009-07-22.
14. ↑  "Vysoké Tatry – Basic characteristics". Statistical Office of the Slovak Republic. दिसंबर 31, 2005. मूल से September 27, 2007 को पुरालेखित. अभिगमन तिथि August 16, 2007.
15. ↑  Lacika, "Bratislava", p. 10
16. 1 2 3  Peter Salner (2001). "Ethnic polarisation in an ethnically homogeneous town" (PDF). *Czech Sociological Review*. **9** (2): 235–246. मूल (PDF) से February 27, 2008 को पुरालेखित.
17. ↑  Iris Engemann (7 March 2008). "The Slovakization of Bratislava 1918–1948. Processes of national appropriation in the interwar-period" (PDF). Frankfurt: European University Viadrina. मूल से 3 मार्च 2016 को पुरालेखित (PDF). अभिगमन तिथि 19 जुलाई 2019.
18. ↑  Lacika, "Bratislava", p. 43
19. ↑  "Germans and Hungarians in Pozsony" (PDF). *Epa.oszk.hu*. 2008. मूल से 3 मार्च 2016 को पुरालेखित (PDF). अभिगमन तिथि June 22, 2008.
20. ↑  "2015 GDP per capita in 276 EU regions : Four regions over double the EU average… and still nineteen regions below half of the average" (PDF). *Ec.europa.eu*. मूल से 2 अप्रैल 2017 को पुरालेखित. अभिगमन तिथि 15 December 2017.
21. ↑  "Economy and employment". City of Bratislava. फ़रवरी 23, 2006. मूल से September 27, 2007 को पुरालेखित. अभिगमन तिथि June 8, 2007.
22. ↑  "Lenovo invests in Slovakia with new jobs". Slovak Investment and Trade Development Agency. April 20, 2006. मूल से 17 फ़रवरी 2007 को पुरालेखित. अभिगमन तिथि April 25, 2007.. "Dell in Bratislava". Dell. 2007. मूल से September 27, 2007 को पुरालेखित. अभिगमन तिथि April 25, 2007.